CELEX: 32011D0231
Language: mt
Date: 2011-04-11 00:00:00
Title: 2011/231/UE: Deċiżjoni tal-Kummissjoni tal- 11 ta' April 2011 li tagħti deroga lil ċerti Stati Membri fir-rispett tat-trasmissjoni tal-istatistika skont ir-Regolament (KE) Nru 1338/2008 tal-Parlament Ewropew u tal-Kunsill dwar l-istatistika Komunitarja dwar is-saħħa pubblika u s-saħħa u s-sigurtà fuq ix-xogħol (notifikata bid-dokument numru C(2011) 2403)

12.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 97/47
            
         DEĊIŻJONI TAL-KUMMISSJONI
   tal-11 ta' April 2011
   li tagħti deroga lil ċerti Stati Membri fir-rispett tat-trasmissjoni tal-istatistika skont ir-Regolament (KE) Nru 1338/2008 tal-Parlament Ewropew u tal-Kunsill dwar l-istatistika Komunitarja dwar is-saħħa pubblika u s-saħħa u s-sigurtà fuq ix-xogħol
   (notifikata bid-dokument numru C(2011) 2403)
   (It-testi bil-Ġermaniż, il-Grieg, l-Ingliż, il-Franċiż, il-Latvjan u l-Olandiż biss huma awtentiċi)
   (2011/231/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1338/2008 tal-Parlament Ewropew u tal-Kunsill tas-16 ta' Diċembru 2008 dwar l-istatistika Komunitarja dwar is-saħħa pubblika u s-saħħa u s-sigurtà fuq ix-xogħol (1), u b’mod partikolari l-Artikolu 9 (2) tiegħu,
   Wara li kkunsidrat it-talbiet li saru mir-Renju tal-Belġju, ir-Repubblika Federali tal-Ġermanja, l-Irlanda, ir-Repubblika Ellenika, ir-Repubblika Franċiża, ir-Repubblika tal-Latvja, ir-Renju tal-Pajjiżi l-Baxxi u r-Renju tal-Gran Brittanja u l-Irlanda ta' Fuq,
   Billi:
   
               (1)
            
            
               F’konformità mal-Artikolu 2 tar-Regolament (KE) Nru 1338/2008, din tapplika għall-produzzjoni tal-istatistika dwar l-inċidenti fuq ix-xogħol kif definiti fl-Anness IV.
            
         
               (2)
            
            
               L-Artikolu 9(2) tar-Regolament (KE) Nru 1338/2008 jistipula, jekk hemm bżonn, derogi u perjodi ta' tranżizzjoni għall-Istati Membri, li t-tnejn iridu jkunu bbażati fuq raġunijiet oġġettivi.
            
         
               (3)
            
            
               Jirriżulta mill-informazzjoni provduta lill-Kummissjoni li t-talbiet għal derogi li saru mill-Belġju, il-Ġermanja, l-Irlanda, il-Greċja, Franza, il-Latvja, il-Pajjiżi l-Baxxi u r-Renju Unit ġejjin mill-bżonn ta' addattamenti ewlenin għas-sistemi nazzjonali amministrattivi u statistiċi sabiex jikkonformaw kompletament mar-Regolament (KE) Nru 1338/2008.
            
         
               (4)
            
            
               Għalhekk dawn id-derogi għandhom jingħataw kif mitlub lill dawk l-Istati Membri.
            
         
               (5)
            
            
               Il-miżuri previsti f’dan ir-Regolament huma skont l-opinjoni tal-Kumitat tas-Sistema tal-Istatistika Ewropea,
            
         ADOTTAT DIN ID-DEĊIŻJONI:
   Artikolu 1
   Id-derogi kif previsti fl-Anness jingħataw lill-Istati Membri elenkati fih.
   Artikolu 2
   Din id-Deċiżjoni hija indirizzata lir-Renju tal-Belġju, ir-Repubblika Federali tal-Ġermanja, l-Irlanda, ir-Repubblika Ellenika, ir-Repubblika Franċiża, ir-Repubblika tal-Latvja, ir-Renju tal-Pajjiżi l-Baxxi u ir-Renju tal-Gran Brittanja u l-Irlanda ta' Fuq.
   
      Magħmul fi Brussell, il-11 ta’ April 2011.
      
         
            Għall-Kummissjoni
         
         Olli REHN
         
            Membru tal-Kummissjoni
         
      
   
   
      (1)  ĠU L 354, 31.12.2008, p. 70.
   
      ANNESS
      
         Id-derogi mir-Regolament (KE) Nru 1338/2008, implimentat mill-Kummissjoni, li jikkonċernaw l-istatistika dwar l-inċidenti fuq ix-xogħol
      
      
                  Stat Membru
               
               
                  Deroga
               
               
                  Tmiem tad-deroga
               
            
                  Il-Belġju
               
               
                  L-ewwel fornitura tad-dejta dwar l-inċidenti fuq ix-xogħol għall-impjegati tas-settur pubbliku (NACE O): 2016 (dejta fir-rigward tal-2014).
               
               
                  fit-30 ta’ Ġunju 2016.
               
            
                  L-ewwel fornitura tal-varjanti ISCO-08: 2014 (dejta fir-rigward tal-2012).
               
               
                  fit-30 ta’ Ġunju 2014.
               
            
                  Il-Ġermanja
               
               
                  L-ewwel fornitura tad-dejta tal-varjanti “jiem mitlufa”, ISCO-08 u NACE Rev.2 fuq il-livell ta’ 4 ċifri: 2016 (dejta fir-rigward tal-2014).
               
               
                  fit-30 ta’ Ġunju 2016.
               
            
                  L-ewwel fornitura tad-dejta dwar l-inċidenti fuq ix-xogħol għall-impjegati taċ-ċivil: 2016 (dejta fir-rigward tal-2014).
               
               
                  fit-30 ta’ Ġunju 2016.
               
            
                  L-Irlanda
               
               
                  L-ewwel fornitura tad-dejta dwar l-inċidenti tat-traffiku (livell ogħla fid-dejta dwar l-inċidenti tat-traffiku): 2016 (dejta fir-rigward tal-2014).
               
               
                  fit-30 ta’ Ġunju 2016.
               
            
                  Il-Greċja
               
               
                  L-ewwel fornitura tad-dejta tal-varjanti “jiem mitlufa”, “tip ta’ korriment” u l-varjanti tal-fażi III dwar il-kawżi u ċ-ċirkostanzi: 2016 (dejta fir-rigward tal-2014).
               
               
                  fit-30 ta’ Ġunju 2016.
               
            
                  L-ewwel fornitura tad-dejta dwar l-inċidenti fuq ix-xogħol għall-impjegati tas-settur pubbliku (NACE O) u għall-impjegati tal-fergħat tan-NACE Rev. 2 li mhumiex assigurati mill-Fondazzjoni tal-Assigurazzjoni Soċjali (IKA): 2016 (dejta fir-rigward tal-2014).
               
               
                  fit-30 ta’ Ġunju 2016.
               
            
                  Franza
               
               
                  L-ewwel fornitura tal-varjanti tal-fazi III dwar il-kawżi u ċ-ċirkostanzi: 2016 (dejta fir-rigward tal-2014).
               
               
                  fit-30 ta’ Ġunju 2016.
               
            
                  Kopertura sħiħa tal-impjegati kollha fis-setturi tan-NACE Rev.2 A-S: 2016 (dejta fir-rigward tal-2014).
               
               
                  fit-30 ta’ Ġunju 2016.
               
            
                  Il-Latvja
               
               
                  L-ewwel fornitura tal-varjanti “jiem mitlufa”, “attività ekonomika tal-impjegatur” bil-kodiċi dettaljat ta' 4 ċifri tan-NACE Rev. 2 u l-lokazzjoni ġeografika skont in-NUTS: 2014 (dejta fir-rigward tal-2012).
               
               
                  fit-30 ta’ Ġunju 2014.
               
            
                  Il-Pajjiżi l-Baxxi
               
               
                  L-ewwel fornitura tal-varjanti “okkupazzjoni”, “tip ta’ korriment”“il-parti imweġġgħa tal-ġisem”, “data tal-inċident”, “jiem mitlufa” u l-varjanti tal-fażi III dwar il-kawżi u ċ-ċirkostanzi: 2016 (dejta fir-rigward tal-2014).
               
               
                  fit-30 ta’ Ġunju 2016.
               
            
                  Ir-Renju Unit
               
               
                  L-ewwel fornitura tal-varjanti “jiem mitlufa”: 2015 (dejta fir-rigward tal-2013).
               
               
                  fit-30 ta’ Ġunju 2015.
               
            
                  L-ewwel fornitura tad-dejta dwar l-inċidenti tat-traffiku: 2015 (dejta fir-rigward tal-2013).
               
               
                  fit-30 ta’ Ġunju 2015.
               
            
                  L-ewwel fornitura tad-dejta dwar l-inċidenti li jinvolvu ekwipaġġ tal-ajru u baħrin: 2016 (dejta fir-rigward tal-2014).
               
               
                  fit-30 ta’ Ġunju 2016.